29 yanvar, juma kuni Saudiya Arabistoni sharqidagi al-Axsa viloyati, Mahasan shahrida terakt sodir etildi. Bu haqda Al Arabiya telekanali xabar bergan. Xabar qilinishicha, bu terakt shahardagi masjidda sodir etilgan. Natijada kamida 3 kishi halok bo‘lgan. Guvohlarning ma’lumotiga ko‘ra, portlashdan keyin hududda otishma ovozlari eshitilgan. Qayd etilishicha, huquq tartibot organlari xodimlari 5 nafar jangari bilan otishma uyushtirishgan. Hodisaning to‘liq tafsilotlari haqida ma’lumot berilmagan.